12. Grundvandsbeskyttelse i boringsnære beskyttelsesområder (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Vandforsyningsloven §13e, bekendtgørelse om vurdering af 
boringsnære beskyttelsesområder og indberetning.
SAGENS INDHOLD 
I denne sag skal Byrådet tage stilling til Favrskov Kommunes fremtidige administrationsgrundlag i forhold 
til boringsnære beskyttelsesområder (BNBO) til almene vandforsyninger. 
BNBO er en beskyttelseszone tæt omkring drikkevandsboringer, hvor sårbarheden over for pesticider og 
andre miljøfremmede stoffer er særlig stor. Der er 58 BNBO i [adresse] fordelt på 42 
vandforsyninger med egen vandindvinding. BNBO omfatter i [adresse] et areal på i alt 126 ha, 
jf. bilag 1.
”Bekendtgørelse om vurdering af boringsnære beskyttelsesområder og indberetning” fra december 2019 
pålægger kommunerne inden udgangen af 2022 at gennemgå BNBO og vurdere behovet for at friholde 
BNBO for erhvervsmæssig brug af pesticider. Sideløbende hermed skal kommunerne forsøge at indgå 
frivillige aftaler med lodsejere i sårbare BNBO om ikke at benytte pesticider. Kan der ikke opnås enighed 
om en aftale, kan kommunen påbyde lodsejer at ophøre med pesticidanvendelse. 
I 2017 vedtog Byrådet ’Indsatsplan Hadsten’, som også omfatter indsats mod pesticider i BNBO. De nye 
statslige krav adskiller sig fra de eksisterende indsatsplaner ved at stille krav til at kommunerne på få år 
tager stilling til behovet for grundvandsbeskyttende indsats i alle BNBO, uanset om der findes en vedtaget 
indsatsplan. Samtidig skal der forsøges at indgå lodsejeraftaler. Ligeledes har staten givet kommunerne 
nogle rammer for vurdering af behovet for beskyttelse af BNBO.
Blandt vandværker, lodsejere og landbrugsorganisationer er der stor opmærksomhed på kommunernes 
arbejde med grundvandsbeskyttelse, og der kan opstå situationer, hvor der kan sås tvivl om kommunens 
administrationsgrundlag. Enten fordi kommunen vil kræve en for stor eller en for lille indsats. Kommunens 
vurdering kan have afgørende betydning for den fremtidige drift af landbrugsarealer inden for BNBO samt 
vandværkets fremtid.
Det forventes, at staten efter 2022 vil foretage en samlet vurdering af kommunernes fremdrift i opgaven. I 
den forbindelse vil et eventuelt nationalt sprøjteforbud i BNBO formentlig blive vurderet, såfremt staten 
vurderer at kommunernes fremdrift har været for beskeden.
Ophør med pesticidbrug i private haver er ikke omfattet og vil i stedet blive tilskyndet via 
oplysningskampagner.
Sammen med den nye bekendtgørelse har staten udgivet en vejledning. Vejledningen beskriver rammerne 
for kommunernes arbejde, men det er op til den enkelte kommune at vurdere, hvordan rammerne udfyldes. 
Byråd
27-10-2020 19:00
Sagsnr. MOD-2020-00103
DokID: 
Sagsbehandler Anne Olesen 
Klavs Bech (tinj)
Teknik og Miljø ønsker at Byrådet tager stilling til kommunens fremtidige administrationsgrundlag, da 
kommunens vurdering er afgørende for fremtiden for lodsejere og vandværker.
Teknik og Miljø foreslår som fremtidig administrationsgrundlag til grundvandsbeskyttelsen i BNBO, at langt 
hovedparten af kommunens BNBO som udgangspunkt skal friholdes for pesticider fremover. Indsatsen 
prioriteres til BNBO, hvor der er stor risiko for, at pesticider kan sive ned til drikkevandsboringer samt hvor 
der, skønt en lille risiko, er en stor konsekvens af en forurening.
Det indebærer, at der i langt hovedparten af BNBO fremover ikke vil være erhvervsmæssig 
pesticidanvendelse. Dog vil arealerne inden for et mindre antal BNBO fortsat kunne drives med pesticider, 
såfremt BNBO er kendetegnet som: 

BNBO uden erhvervsmæssig anvendelse af pesticider, eksempelvis parcelhushaver, statsskove m.m.

BNBO hvor boring/vandværk er under afvikling, og der er en plan for alternativ vandforsyning.

BNBO hvor grundvandets sårbarhed over for pesticider er lille, og hvor mulighederne for alternativ 
vandforsyning er gode.

BNBO hvor det ud fra en samlet vurdering af alle forureningskilder, ikke er proportionalt at gennemføre 
en indsats. Dvs. at indsatsen i BNBO overskygges at større forureningstrusler.
VURDERING
Teknik og Miljø vurderer, at den foreslåede tilgang til vurdering af indsatsbehov i BNBO vil understøtte 
Vandforsyningsplan 2020-2030, som Byrådet forventes at godkende ultimo 2020. Heraf fremgår det, at 
vandforsyningen skal baseres på en decentral vandforsyningsstruktur, ligesom der er fokus på at øge 
forsyningssikkerheden. Grundvandsbeskyttelse i BNBO er medvirkende hertil.
Krav om beskyttelse mod pesticider i BNBO fremgår allerede af ’Indsatsplan Hadsten’, som blev vedtaget 
af byrådet 28. november 2017. I 2021 forventes Byrådet at vedtage en tilsvarende indsatsplan for resten 
af kommunen. Af begge indsatsplaner vil det fremgå, at BNBO fremover skal friholdes for pesticider samt 
at nitratudvaskningen skal nedbringes inden for de større indvindingsoplande.
Indsatsplaner for grundvandsbeskyttelse fastlægger krav om at reducere nitratudvaskningen nogle steder. 
Indsatsen over for nitrat vil så vidt muligt blive gennemført på samme tid som indsatsen over for pesticider 
i BNBO, så der kun er et aftaleforløb for de berørte lodsejere.
Teknik og Miljø vurderer, at der kan være behov for at indgå lodsejeraftaler om at ophøre med at bruge 
pesticider på op mod 80-100 hektar, primært landbrugsarealer. Hertil kommer et ukendt areal til tilpasning 
til brugsgrænser (fordi grænserne BNBO ikke er sammenfaldende med de berørte Inge Bach grænser). 
Inden for visse BNBO kan der være behov for at lave aftaler om reduceret brug af nitrat/gødning. Det 
vurderes, at der skal indgås aftaler med op mod 120-150 lodsejere.
Benthe Olesen i BNBO vil som udgangspunkt være varige aftaler om ophør med brug af pesticider. Der 
kan dog også være tale om andre tiltag såsom tidsbegrænsede aftaler, opkøb af jord og skovrejsning.
Efter indgåelse af en lodsejeraftale kan lodsejer fortsat dyrke jorden under forudsætning af, at aftalen 
overholdes. Lodsejer har desuden mulighed for at benytte arealerne til eksempelvis rekreative formål i 
lokalmiljøet. Eksempelvis kan der etableres vildtremiser, skov, blomsterstriber eller shelterplads.
Teknik og Miljø vil sammen med vandværkerne og Vandsamarbejdet (forening med fælles finansiering af 
grundvandsbeskyttende indsats) indgå i en konstruktiv dialog med lodsejer om de bedste lokale løsninger 
og vil i videst muligt omfang tilgodese lodsejers ønsker inden for de økonomiske rammer.
ØKONOMI
Teknik og Miljø vurderer, at engangsudgiften til lodsejerkompensation for ophør af brug af pesticider i BNBO 
vil være ca. 10 mio. kr. Beløbet afhænger blandt andet af, hvor stort et areal, der samlet set skal indgås 
aftaler på, af udgiften til lodsejerkompensation samt om der i udvalgte BNBO også skal indgås aftale om et 
reduceret brug af gødning (nitrat).
Udgiften til lodsejerkompensation for nitratindsats i indvindingsopland og [adresse] i BNBO betales af 
Vandsamarbejdet. De almene vandværker opkræver hvert år til Vandsamarbejdet ca. 2 kr. pr. m³ vand ved 
forbrugerne i perioden 2020-32. Den forventede, samlede indtægt på 50 mio. kr. til sikring af grundvandet 
skal primært finansiere kompensationen til de berørte lodsejerne.
De medgåede udgifter til forhandlinger med lodsejere om indgåelse af aftaler og efterfølgende tilsyn betales 
af kommunen. Der er i budget 2021-2024 afsat henholdsvis 250.000 og 350.000 kr. i 2021 og 2022 til 
finansiering af ekstern rådgiverhjælp i forbindelse med indgåelse af lodsejeraftaler.
INDDRAGELSE
Teknik og Miljø har i august 2020 afholdt møde med Vandsamarbejdet og Vandrådet (forening for alle 
vandværker i [adresse]). Vandrådet og Vandsamarbejdet er positive over for kommunens tilgang 
til BNBO-opgaven, jf. bilag 2.
Teknik og Miljø har ligeledes i august 2020 afholdt møde med Landboforeningen Kronjylland og 
Landboforeningen [adresse], som tilsammen repræsenterer hovedparten af lodsejere i BNBO. 
Landboforeningerne er meget positive over at blive inddraget tidligt i processen og ser frem til et fortsat 
godt samarbejde om BNBO. Landboforeningerne er overordnet set enige i Teknik og Miljøs foreslåede 
administrationspraksis til BNBO-opgaven. Landboforeningerne foreslår, at kommunen prioriterer 
indsatserne i BNBO, hvor det er nødvendigt med en hurtig indsats. Kommunen deler dette synspunkt. Se 
bilag 3.
Processen for indgåelse af lodsejeraftaler drøftes med Vandsamarbejdet, de enkelte vandforsyninger og 
Landboforeningerne.
I forbindelse med vurderingen af behovet for en grundvandsbeskyttende indsats i BNBO vil der være dialog 
med det enkelte vandværk, så det sikres, at kommunens vurdering foretages på et opdateret grundlag. 
INDSTILLING
Direktøren for Teknik og Miljø indstiller til Byrådet:
1.
At godkende den foreslåede tilgang til grundvandsbeskyttelse i boringsnære områder til almene 
vandforsyninger.
BESLUTNING
 
Teknik- og Miljøudvalget, 8. oktober 2020:
Fraværende: Ingen
Indstilles godkendt.
Økonomiudvalget, 20. oktober 2020:
Fraværende: Ingen
Indstilles godkendt. 
Byråd, 27. oktober 2020:
Fraværende: Ingen
Godkendt.
Bilag
1.
Bilag 1 Kort med BNBO i [adresse] (4561)
2.
Bilag 2 Referat fra møde med Vandsamarbejdet 17. august 2020 (4560)
3.
Bilag 3 Udtalelse fra Landboforening Kronjylland og Landboforening Midtjylland (4559)
